Norges ambassade i Øst-Berlin

Norges ambassade i Øst-Berlin var en norsk utenriksstasjon i DDR. Ambassaden ble opprettet i 1973 og eksisterte til 1990.

Bakgrunn
Norge og DDR etablerte diplomatiske forbindelser i januar 1973.Holtsmark, Sven G.: Avmaktens diplomati. DDR i Norge, 1949–1973, Oslo: Den norske historiske forening, 1999, s. 98. Fulltekstutgave Fra Nasjonalbiblioteket. Det ble da etablert norsk ambassade i Otto Grotewohl-Strasse 5 (til 1964 og fra 1993«Otto-Grotewohl-Straße» , Berliner Straßenlexikon. Wilhelmstrasse 65), ved enden av Unter den Linden like ved Brandenburger Tor og Berlinmuren. Egil Johannes Amlie var den første ambassadør.«En god start for Norges første ambassadør i DDR», Aftenposten, morgenutgaven 31. oktober 1973.

Ambassaden lå i lokaler leid fra østtyske myndigheter. Den ble avlyttet av den østtyske etterretningstjenesten Stasi.«- Norges DDR-ambassade var som et akvarium», NRK, 11. februar 2013. Arbeidet ved ambassaden besto i hovedsak med å opprettholde offisielle kontakter med østtyske myndigheter, men den politiske virksomheten var mindre.Jervell, Sverre: Nordmenn i Berlin. Glimt fra Berlins historie, Oslo: Skyline, 2007, s. 84.

Etter DDRs opphør og Tysklands gjenforening i 1990 ble ambassaden i Øst-Berlin omgjort til generalkonsulat.«Avvikler utenriksstasjoner», Aftenposten, morgenutgaven 25. juli 1990, s. 16. I 1993 flyttet Norges generalkonsul i Berlin inn i andre etasje i Rauchstrasse 11, bygningen som i 1940–1941 ble reist som ny norsk legasjonsbygning.Nytt liv for riksløvene i Berlin, Aftenposten, morgennummeret 12. september 1993, s. 17. Norges ambassade i Bonn fortsatte å ivareta norske interesser i Forbundsrepublikken inntil ny norsk ambassade ble åpnet i Berlin i 1999. Den holder til i ambassadekomplekset de nordiske ambassader i Berlin og har adresse Rauchstrasse 1.
Ambassadører
1973–1976 Egil Johannes Amlie
1976–1981 Erik Dons
1981—1982 Rolf Jerving
1982–1986 Per Henrik Borgen
1986–1989 Erik Christian Selmer
1989–1990 Per Tresselt

Referanser

Øst-Berlin
Kategori:Norske institusjoner i Berlin
Kategori:Berlins historie
Kategori:DDR